Сынтәа 200 проект инареиҳаны ахархәара рыҭоуп ақыҭанхамҩа аҿиара аҳәаақәа ирҭагӡаны
© Sputnik / Андрей АрхиповПодготовка к севу на полях в Воронежской области.
© Sputnik / Андрей Архипов/
Аԥсны Аиҳабыра реилазаара ишьақәнырӷәӷәаз "Ақыҭанхамҩа аҿиара 2023 шықәсазы" апрограмма анагӡаразы иазоужьын 100 миллион мааҭ.
АҞӘА, абҵара 16 – Sputnik. 2023 шықәсазы ақыҭанхамҩа аҿиара аҳәаақәа ирҭагӡаны 208 проект инареиҳаны ахархәара рыҭоуп, абри атәы арадио Sputnik иазеиҭеиҳәеит ақыҭанхамҩа аминистр Беслан Џьопуа.
Иааидкыланы аԥснытәи афермерцәа цхыраарак аҳасабала ирзоужьуп 89 миллион мааҭ, иҳәеит аминистр.
"Сынтәа ихадаратәу- абри апрограммала апроектқәа аус ахьырымуыц ақыҭақәа ралархәра", - иҳәеит Џьопуа.
2023 шықәсатәи апрограмма аҵиааӡаразы 94 проект нанагӡеит, ақыҭанхамҩатә техника аахәаразы – 89 проект. Адгылара рыҭан ашьхааӡареи аԥсыӡааӡареи рзы апроектқәа.
100 миллионк рҟынтәи 10 миллионк рыхә ахимиатә маҭәашьарқәа аахәан.
Аԥсны Аиҳабыра реилазаара ишьақәнырӷәӷәаз "Ақыҭанхамҩа аҿиара 2023 шықәсазы" апрограмма анагӡаразы иазоужьын 100 миллион мааҭ.
Апрограмма хышықәсоуп аус ауеижьҭеи. 2021-2022 шықәсқәа рзы апрограммала 253 проект иазоужьын 154 миллион мааҭ. Ақыҭанхамҩа аҿиаразы аԥарақәа азоурыжьҭуеит ареспубликатә биуџьет аҟынтәи.
18 Цәыббра, 13:27